महाभारत का हर किरदार अमर है, ऐसा ही किरदार निभाया नितीश भारद्वाज ने भगवान श्री कृष्ण का। नितीश भारद्वाज का जन्म 2 जून 1963 मुंबई में हुआ। नितीश भारद्वाज अपने कॉलेज के समय से ही नाटक में इच्छा रखते थे, अपनी इस इच्छा के चलते उन्होंने थियेटर ग्रुप भी ज्वाइन किया। नितीश भारद्वाज एक्टर के साथ एक पशु चिकित्सक भी है। नितीश भारद्वाज ने अपने एक्टिंग करियर की शुरुआत एक मराठी थियेटर से की जिसके बाद उन्होंने बी.आर चोपड़ा द्वारा बनायी गई महाभारत में कृष्ण का पात्र निभाया। महाभारत से प्रसिद्धि मिलने के बाद नीतीश भारद्वाज ने कई हिन्दी फ़िल्मों में भी काम किया। वह BJP से चुनाव लड़कर दो बार सांसद भी रह चुके हैं। महाभारत को लॉक डाउन के चलते 32 साल बाद दोबारा प्रसारित किया गया, स्वयं के लिए लोगों का प्यार देखकर नीतीश भारद्वाज ने लोगों से संपर्क में रहने के लिए सोशल मीडिया पर डेब्यू किया।